CELEX: 52022PC0281
Language: hu
Date: 2022-06-01
Title: Javaslat A TANÁCS RENDELETE a 974/98/EK rendeletnek az euró Horvátországban való bevezetése tekintetében történő módosításáról

EURÓPAI BIZOTTSÁG
            Brüsszel, 2022.6.1.
            COM(2022) 281 final
            2022/0178(NLE)
            
            Javaslat
            A TANÁCS RENDELETE
            a 974/98/EK rendeletnek az euró Horvátországban való bevezetése tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               2022. június 1-jén a Bizottság – az Európai Unió működéséről szóló szerződés (a továbbiakban: Szerződés) 140. cikkének (2) bekezdésével összhangban – tanácsi határozatra vonatkozó javaslatot tett közzé, amelyben megállapítja, hogy Horvátország teljesíti az euró bevezetéséhez szükséges feltételeket, és hogy 2023. január 1-jei hatállyal megszűnik a Horvátországra vonatkozó eltérés.
            
            
               Kedvező döntés esetén a Tanácsnak ezután más intézkedéseket is meg kell hoznia, amelyek az euró horvátországi bevezetéséhez szükségesek.
            
            
               Az euró bevezetéséről szóló 974/98/EK tanácsi rendelet
                  1
                 szabályozza az euró kezdeti bevezetését az euróövezet első hullámbeli tagállamaiban és Görögországban
                  2
               . Az említett rendeletet a következő jogi aktusok módosították:
            
            
               – a 2169/2005/EK rendelet, az euróövezet későbbi bővítéseinek előkészítése céljából;
            
            
               – az 1647/2006/EK rendelet Szlovénia tekintetében (amely 2007. január 1-jén vezette be az eurót);
            
            
               – a 835/2007/EK rendelet Ciprus tekintetében (amely 2008. január 1-jén vezette be az eurót); 
            
            
               – a 836/2007/EK rendelet Málta tekintetében (amely 2008. január 1-jén vezette be az eurót); 
            
            
               – a 693/2008/EK rendelet Szlovákia tekintetében (amely 2009 januárjában vezette be az eurót);
            
            
               – a 670/2010/EU rendelet Észtország tekintetében (amely 2011 januárjában vezette be az eurót);
            
            
               – a 678/2013/EU rendelet Lettország tekintetében (amely 2014 januárjában vezette be az eurót);
            
            
               – a 827/2014/EU rendelet Lettország tekintetében (amely 2015 januárjában vezette be az eurót).
            
            
               Ahhoz, hogy a 974/98/EK rendelet hatálya Horvátországra is kiterjedjen, az említett rendeletet ki kell egészíteni az érintett tagállamra való hivatkozással. Ez a javaslat az említett rendelet szükséges módosítását tartalmazza.
            
            
               Horvátország nemzeti átállási terve szerint a „big bang” forgatókönyv valósulna meg, tehát az euróbankjegyek- és érmék használatát ugyanazon a napon vezetik be Horvátországban, amelyen az euró Horvátország hivatalos pénznemévé válik.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLAT EREDMÉNYEI
            
            
               A Gazdasági és Pénzügyi Bizottság, valamint az Ecofin Tanács/eurócsoport keretein belül különböző témákhoz kapcsolódóan rendszeresen sor kerül megbeszélésekre a tagállamokkal az előttük álló gazdaságpolitikai kihívásokról. Ezek a megbeszélések kiterjednek az olyan kérdések (többek között az árfolyam-politikák) nem hivatalos megvitatására, amelyek kifejezetten az euróövezetbe való majdani belépésre történő felkészülésre vonatkoznak. A tudományos szakemberekkel és más érdekelt csoportokkal folytatott párbeszédre konferenciákon és szemináriumokon, valamint eseti alapon kerül sor.
            
            
               Az euróövezetben és a tagállamokban végbemenő gazdasági fejlemények értékelése a gazdaságpolitikai koordináció és felügyelet különböző eljárásainak keretében (különösen a Szerződés 121. cikke alapján), valamint az országspecifikus és a teljes övezetre vonatkozó fejlemények rendszeres bizottsági nyomon követésével és elemzésével összefüggésben történik (beleértve az előrejelzéseket, rendszeres kiadványsorozatokat, a Gazdasági és Pénzügyi Bizottság, valamint az Ecofin Tanács/eurócsoport számára nyújtott információkat). Az arányosság elvével és a korábbi gyakorlattal összhangban nincs szükség hivatalos hatásvizsgálatra.
            
            
               3.A JAVASLAT JOGI ELEMEI
            
         
         
            
               3.1.Jogalap
            
            
               E javaslat jogalapjául a Szerződés 140. cikkének (3) bekezdése szolgál, amely lehetőséget ad azon egyéb intézkedések meghozatalára, amelyek ahhoz szükségesek, hogy bevezessék az eurót abban a tagállamban, amelyre vonatkozóan a Szerződés 140. cikkének (2) bekezdése szerint megszüntették az eltérést.
            
            
               A Tanács a Bizottság javaslata alapján, az EKB-vel folytatott konzultációt követően az érintett tagállam és azon tagállamok egyhangú szavazatával határoz, amelyeknek pénzneme az euró.
            
            
               3.2.Szubszidiaritás és arányosság
            
            
               A javaslat az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               Ez a kezdeményezés nem lépi túl a célkitűzésének eléréséhez szükséges mértéket, ezért megfelel az arányosság elvének.
            
            
               3.3.A jogi aktus típusának megválasztása
            
            
               Az euró bevezetéséről szóló 974/98/EK tanácsi rendelet módosításának egyetlen megfelelő jogi eszköze a rendelet.
            
            
               4.KÖLTSÉGVETÉSI VONZATOK
            
            
               A javaslat nincs hatással az uniós költségvetésre.
            
            
               5.AZ EGYES CIKKEKRE VONATKOZÓ MEGJEGYZÉSEK 
            
            
               5.1.1. cikk
            
            
               A 974/98/EK rendelet 1. cikkének a) pontjával és 1a. cikkével összhangban az ugyanezen rendelet mellékletében található táblázat sorolja fel a részt vevő tagállamokat és határozza meg mindezen tagállamok tekintetében az euró bevezetésének időpontját, a készpénzcsere időpontját, valamint – adott esetben – a fokozatos kivonás időszakát.
            
            
               A 974/98/EK rendelet 1. cikkének i) pontja értelmében a fokozatos kivonás időszaka csak azokban a tagállamokban alkalmazható, amelyekben az euró bevezetésének időpontja és a készpénzcsere időpontja azonos napra esik. Ez nem így történt sem azon tizenegy tagállam esetében, amelyek 1999. január 1-jén vezették be az eurót, sem Görögország esetében, amely 2001. január 1-jén vezette be az eurót.
            
            
               Az euró szlovéniai, ciprusi, máltai, szlovákiai, észtországi, lettországi és litvániai bevezetésének napja egybeesett a készpénzcsere napjával (Szlovénia esetében 2007. január 1., Ciprus és Málta esetében 2008. január 1., Szlovákia esetében 2009. január 1., Észtország esetében 2011. január 1., Lettország esetében 2014. január 1., Litvánia esetében pedig 2015. január 1.), de az országok nem alkalmaztak fokozatos kivonási időszakot.
            
            
               Horvátország nemzeti átállási terve is ugyanazt az időpontot határozza meg az euró bevezetésére és a készpénzcserére (2023. január 1.), és Horvátország úgy döntött, nem alkalmaz fokozatos kivonási időszakot.
            
            
               Ez a cikk kiegészíti a 974/98/EK rendelet mellékletében található táblázatot Horvátországgal és a vonatkozó adatokkal, a protokoll szerinti sorrendet betartva.
            
            
                     
                        Tagállam
                     
                  
                  
                     
                        Az euró bevezetésének dátuma
                     
                  
                  
                     
                        A készpénzcsere dátuma
                     
                  
                  
                     
                        „Fokozatos kivonási” időszakot alkalmazó tagállam
                     
                  
               
                     
                        „Horvátország
                     
                  
                  
                     
                        2023. január 1.
                     
                  
                  
                     
                        2023. január 1.
                     
                  
                  
                     
                        Nem”
                     
                  
               
            
               5.2.2. cikk
            
         
         
            
               Ez a cikk 2023. január 1-jében állapítja meg a rendelet hatálybalépésének időpontját, ezzel biztosítva, hogy alkalmazása összhangban legyen az euró horvátországi bevezetésével összefüggő többi tanácsi jogalkotási aktus ütemezésével, nevezetesen az eltérés megszüntetésének időpontjával és a horvát kuna átváltási árfolyamának hatálybalépési időpontjával.
            
            
               2022/0178 (NLE)
            
            
               Javaslat
            
            
               A TANÁCS RENDELETE
            
            
               a 974/98/EK rendeletnek az euró Horvátországban való bevezetése tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 140. cikke (3) bekezdésére,
            
            
               tekintettel az Európai Bizottság javaslatára,
            
            
               tekintettel az Európai Központi Bank véleményére,
            
            
               mivel:
            
            
               (1)Az euró bevezetéséről szóló 974/98/EK tanácsi rendelet
                  3
                rendelkezik azon tagállamok valutájának az euróval történő felváltásáról, amelyek teljesítették az euró bevezetésének feltételeit, amikor a Közösség a gazdasági és monetáris unió harmadik szakaszába lépett.
            
            
               (2)A 2012. évi csatlakozási okmány 5. cikkének megfelelően Horvátország az Európai Unió működéséről szóló szerződés (a továbbiakban: a Szerződés) 139. cikkének (1) bekezdése szerinti eltérésben részesülő tagállam.
            
            
               (3)Az euró Horvátország általi, 2023. január 1-jén történő bevezetéséről szóló, 2022. ...-i/-jei (EU) 2022/... tanácsi határozat
                  4
                szerint Horvátország teljesíti az euró bevezetéséhez szükséges feltételeket, és 2023. január 1-jei hatállyal meg kell szüntetni a Horvátországra vonatkozó eltérést.
            
            
               (4)Az euró horvátországi bevezetéséhez Horvátországra is ki kell terjeszteni az euró bevezetésével kapcsolatban a 974/98/EK rendeletben meghatározott rendelkezéseket.
            
            
               (5)Horvátország nemzeti átállási tervében az szerepel, hogy az euróbankjegyek és -érmék attól a naptól minősülnek törvényes fizetőeszköznek a szóban forgó tagállamban, amelyen az euró annak valutájává válik. Az euró bevezetésének és a készpénzcserének az időpontja tehát egyaránt 2023. január 1. „Fokozatos kivonási időszak” alkalmazására nem kerül sor.
            
            
               (6)A 974/98/EK rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               A 974/98/EK rendelet melléklete a következő sorral egészül ki a táblázatban a Franciaországra és az Írországra vonatkozó bejegyzések között:
            
            
                     
                        „Horvátország
                     
                  
                  
                     
                        2023. január 1.
                     
                  
                  
                     
                        2023. január 1.
                     
                  
                  
                     
                        Nem”
                     
                  
               
         
            
               2. cikk
            
            
               Ez a rendelet 2023. január 1-jén lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban. 
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
               
            
         
         
            
                  
                     (1)
                  
                        HL L 139., 1998.5.11., 1. o.
               
               
                  
                     (2)
                  
                        Lásd: A Tanács 2596/2000/EK rendelete (2000. november 27.) az euró bevezetéséről szóló 974/98/EK tanácsi rendelet módosításáról (HL L 300., 2000.11.29, 2. o.).
               
               
                  
                     (3)
                  
                        A Tanács 974/98/EK rendelete (1998. május 3.) | az euró bevezetéséről (HL L 139., 1998.5.11., 1. o.).
               
               
                  
                     (4)
                  
                        HL L […]., […]., […]. o.